Lakhipuronline Digital Desk
: আসামগী ধুব্রী জিলাদা ব্রহ্মপুত্র তুরেলদা হৌখিবা সেপ্তম্বরগী তাং ২৯ শগোলশেন নুমিৎতা থোকখিবা হি ইরাক্নখিবগী থৌদোকতা থীবা ফংদনা লৈরকখিবা সার্কল অফিসার সনজু দাসকী হকচাং ঙরাং (২/৯/২০২২) ফংখ্রে। থৌদোকফমদগী কিলোমিতর অমরোম চৎথোক্লগা মহাক্কী অশিবা হকচাং ফংখি। এসিদিআরএফ, এনদিআরএফ অমদি বিএসএফকী মীহুৎ কাংবুশিংনা থীহুম্বগী থবক নুমিৎ মরিনি লেপ্তনা থীহুম্বগী থবক চত্থরকখিবনি। থৌদোক অসিদা লৈখিদ্রবা সনজু দাস কাছার জিলাদগীনি। মহাক্না লৈখিদবদা মুখ্যমন্ত্রী দা হিমন্ত বিশ্ব শর্মানা অৱাবা ফোঙদোকখ্রে। থৌদোক অসিদা নুপী অঙাং য়াওনা মীওই ২৮ ইরাক্নবসিদা য়াওখি।
eng_Latn mni_Beng